**JAVNI POZIV**

**K VPISU IN PODALJŠANJU VPISA**

**V EVIDENCO SUBJEKTOV INOVATIVNEGA OKOLJA**

**ZA LETO 2016**

KAZALO

[1. PREDMET JAVNEGA POZIVA 3](#_Toc454790509)

[2. PODATKI O SUBJEKTU V EVIDENCI 3](#_Toc454790510)

[3. POGOJI ZA VPIS IN PODALJŠANJE VPISA 3](#_Toc454790511)

[4. OBVEZNE SESTAVINE VLOGE 4](#_Toc454790512)

[4.1. Obvezne sestavine vloge za vpis / podaljšanje vpisa v evidenco B 4](#_Toc454790513)

[4.2. Obvezne sestavine vloge za vpis / podaljšanje vpisa v evidenco A 4](#_Toc454790514)

[5. ROKI ZA ODDAJO VLOG 4](#_Toc454790515)

[5.1. Dopolnitve in obrazložitve vlog 5](#_Toc454790516)

[6. DODATNE INFORMACIJE 5](#_Toc454790517)

[7. OBRAZCI 5](#_Toc454790518)

Javna agencija Republike Slovenije za spodbujanje podjetništva, internacionalizacije, tujih investicij in tehnologije (v nadaljevanju: SPIRIT) na podlagi Zakona o podpornem okolju za podjetništvo (Ur. l. RS, št. 102/2007, 57/2012, 82/2013 in 17/2015 - v nadaljevanju: ZPOP-1), Pravilnika o vodenju evidence subjektov inovativnega okolja (Ur. l. RS, št. 25/2008 - v nadaljevanju: Pravilnik), Programa dela in finančnega načrta SPIRIT Slovenija za leti 2016 in 2017, ki ga je sprejel Svet agencije na svoji redni seji dne 9.2.2016 in h kateremu je Ministrstvo za gospodarski razvoj in tehnologijo podalo soglasje dne 23.2.2016, objavlja

**Javni poziv k vpisu in podaljšanju vpisa**

**v evidenco subjektov inovativnega okolja za leto 2016**

# PREDMET JAVNEGA POZIVA

Predmet Javnega poziva k vpisu in podaljšanju vpisa v evidenco subjektov inovativnega okolja za leto 2016 (v nadaljevanju: javni poziv) je **vpis in podaljšanje vpisa v evidenco subjektov inovativnega okolja** (v nadaljevanju: evidenca), ki jo vodi SPIRIT v skladu s [Pravilnikom](http://www.uradni-list.si/1/objava.jsp?urlid=200825&stevilka=916).

Subjekti inovativnega okolja (v nadaljevanju: subjekti) so univerzitetni inkubatorji, podjetniški inkubatorji in tehnološki parki in so natančneje določeni v 3. členu Pravilnika.

Evidenca je sestavljena iz evidence A in B in pomeni evidenco vseh subjektov, ki so ustanovljeni v skladu z [ZPOP-1](http://www.pisrs.si/Pis.web/pregledPredpisa?id=ZAKO5073). V evidenco B so vpisani subjekti, ki izpolnjujejo minimalne pogoje v skladu s Pravilnikom, v evidenco A pa so vpisani subjekti, ki poleg minimalnih pogojev izpolnjujejo še dodatne pogoje v skladu s Pravilnikom.

Vpis in podaljšanje vpisa v evidenco se opravi enkrat letno na podlagi javnega poziva. O vpisu oz. podaljšanju vpisa v evidenco bodo predlagatelji obveščeni s sklepom v roku 60 dni od datuma za predložitev vlog.

# PODATKI O SUBJEKTU V EVIDENCI

V evidenci se vodijo naslednji podatki o subjektu:

* vrsta subjekta,
* firma in sedež družbe, ki je subjekt,
* datum vpisa v sodni register,
* datum vpisa v evidenco,
* datum izbrisa iz evidence,
* odgovorna oseba subjekta,
* kontaktni podatki.

Evidenca je dostopna na naslovu: <http://www.podjetniski-portal.si/ustanavljam-podjetje/inovativno-okolje/Evidenca-subjektov-inovativnega-okolja>.

# POGOJI ZA VPIS IN PODALJŠANJE VPISA

Pogoji za vpis v evidenco so navedeni v Pravilniku, in sicer:

* za evidenco B v 6. členu Pravilnika,
* za evidenco A v 5. členu Pravilnika ter v skladu s tem členom tudi v 6., 7., 8. in 9. členu Pravilnika.

Pogoji za vpis so razvidni tudi iz Obrazcev 3 do 6, ki so sestavni del tega javnega poziva. Enaki pogoji veljajo tudi za podaljšanje vpisa v evidenco. Za podaljšanje vpisa v evidenco A ali B je potrebno vlogo predložiti enkrat na dve leti.

V primeru, da subjekt, ki je vpisan v evidenco A, po dveh letih ne poda vloge za podaljšanje vpisa, se subjekt v naslednjem koledarskem letu izbriše iz evidence A in vpiše v evidenco B. SPIRIT o vpisu v evidenco B z dopisom obvesti subjekt.

V primeru, da se subjekt nahaja v evidenci B, se po preteku dveh let brez predložene vloge za podaljšanje vpisa v evidenco, izbriše iz evidence. SPIRIT s sklepom obvesti subjekt o izbrisu iz evidence. Zoper sklep o izbrisu lahko izbrisani subjekt poda pritožbo na Ministrstvo za gospodarski razvoj in tehnologijo.

# OBVEZNE SESTAVINE VLOGE

**Popolna vloga** je tista:

* ki vsebuje **vse obvezne sestavine**,
* ki vsebuje **obrazce,** **izpolnjene s pomočjo računalnika,**
* ki ima priložena **dokazila,** ki so **oštevilčena.**

Vloga mora biti **predložena v zaprti ovojnici, opremljeni z Obrazcem 8**. Vloge, predložene v odprti ovojnici, bodo zavržene.

## Obvezne sestavine vloge za vpis / podaljšanje vpisa v evidenco B

Obvezne sestavine vloge so:

1. Prijavni obrazec za vpis / podaljšanje vpisa v evidenco (Obrazec 1),
2. Izjava o sprejemanju pogojev javnega poziva (Obrazec 2),
3. Izpolnjen Obrazec 3,
4. Dokazila, navedena v Obrazcu 3,
5. Obrazec 8.

## Obvezne sestavine vloge za vpis / podaljšanje vpisa v evidenco A

Obvezne sestavine vloge so:

1. Prijavni obrazec za vpis / podaljšanje vpisa v evidenco (Obrazec 1),
2. Izjava o sprejemanju pogojev javnega poziva (Obrazec 2),
3. Izpolnjen Obrazec 3,
4. Izpolnjen Obrazec 4 ali 5 ali 6 glede na vrsto subjekta, ki ga predlagatelj navede v prijavnem obrazcu (Obrazec 1),
5. Dokazila, navedena v Obrazcu 3,
6. Dokazila, navedena v Obrazcu 4 ali 5 ali 6 glede na vrsto subjekta, ki ga predlagatelj navede v prijavnem obrazcu (Obrazec 1),
7. Izpolnjena excelova tabela (glej Obrazec 7 .doc in .xls) v fizični in elektronski obliki (na elektronskem mediju) - velja le za tehnološki park in podjetniški inkubator,
8. Obrazec 8.

# ROKI ZA ODDAJO VLOG

Rok za oddajo vloge za vpis in podaljšanje vpisa subjektov v evidenco je **16.9.2016 do 13. ure.**

Če se vloga pošlje **priporočeno po pošti**, se za dan, ko je SPIRIT prejel vlogo, šteje dan oddaje na pošto (poštni žig). Če se vloga pošlje z **navadno pošiljko** se za dan, ko je SPIRIT prejel vlogo, šteje dejanski dan prejema in ura prejema vloge.

Vloge so lahko **oddane tudi osebno v glavni pisarni** SPIRIT na lokaciji Verovškova ulica 60, 1000 Ljubljana, (v času uradnih ur med 9. in 13. uro) do navedenega datuma in ure za oddajo vlog.

Predlagatelji morajo **oddati vlogo v** **enem (1) izvodu**.

Vloge, ki ne bodo prispele pravočasno, bodo zaprte vrnjene predlagateljem.

SPIRIT bo predlagatelje o vpisu v evidenco obvestil s sklepom najkasneje v roku 60 dni od roka za oddajo vlog. SPIRIT vpiše subjekt v evidenco, objavljeno na spletu, najkasneje v dveh delovnih dneh od izdaje sklepa o vpisu.

## Dopolnitve in obrazložitve vlog

V primeru nepopolne vloge bo predlagatelj pozvan k dopolnitvi vloge. Predlagatelj se je na poziv k dopolnitvi dolžan odzvati v roku 8 dni od prejema, v nasprotnem primeru bo SPIRIT vlogo zavrgel.

SPIRIT lahko kadarkoli v obdobju izvajanja postopka obravnave vlog predlagatelja pozove k dodatnim obrazložitvam. V kolikor predlagatelj v zahtevanem roku ne bo posredoval dodatnih obrazložitev, se kot podlaga za odločitev uporabijo podatki iz vloge.

# DODATNE INFORMACIJE

Ta javni poziv z obrazci je dosegljiv na spletni strani SPIRIT. Za vse dodatne informacije lahko zaprosite najkasneje 5 dni pred rokom za oddajo vlog na elektronski naslov: **sio-evidenca@spiritslovenia.si.** Odgovori na vprašanja bodo objavljeni na spletni strani SPIRIT v roku 3 delovnih dni.

# OBRAZCI

Obrazec 1: Prijavni obrazec za vpis/podaljšanje vpisa v evidenco subjektov inovativnega okolja

Obrazec 2: Izjava o sprejemanju pogojev javnega poziva

Obrazec 3: Izpolnjevanje minimalnih pogojev za vpis / podaljšanje vpisa v evidenco A ali B

Obrazec 4: Izpolnjevanje dodatnih pogojev za vpis/ podaljšanje vpisa v evidenco A za univerzitetni inkubator

Obrazec 5: Izpolnjevanje dodatnih pogojev za vpis/ podaljšanje vpisa v evidenco A za podjetniški inkubator

Obrazec 6: Izpolnjevanje dodatnih pogojev za vpis/ podaljšanje vpisa v evidenco A za tehnološki park

Obrazec 7: Navodila za izpolnjevanje Obrazca za dokazovanje rasti inkubirancev (obrazec se nahaja v
 excelovi tabeli)

Obrazec 8: Obrazec za ovojnico

Ljubljana, 29.6.2016

SPIRIT Slovenija, javna agencija

mag. Gorazd Mihelič

 v. d. direktorja

***Obrazec 1:***

***Prijavni obrazec za vpis / podaljšanje vpisa v evidenco subjektov inovativnega okolja***

|  |  |  |
| --- | --- | --- |
| **SUBJEKT** | Skrajšani naziv subjekta |       |
| Polni naziv subjekta |       |
| **Sedež** |
| Naslov |       |
| Poštna številka in pošta |  |
| Internetni naslov |       |
| **Kontaktni podatki** |
| Zakoniti zastopnik |
| Ime in priimek |       |
| Vloga v subjektu |       |
| Telefon |       |
| Naslov elektronske pošte |       |
| Faks |       |
| **Osnovni poslovni podatki** |
| Identifikacijska številka |       |
| Matična številka |       |
| Davčna številka  |       |
| Naziv banke, pri kateri je odprt transakcijski račun |       |
| Številka transakcijskega računa |       |
| Osnovna dejavnostVpišite osnovno dejavnost v skladu s Standardno klasifikacijo dejavnosti (SKD). |       |
| **VPIS OZ. PODALJŠANJE VPISA V EVIDENCO (označite)** |
| [ ]  PODALJŠANJE VPISA | [ ]  VPIS |
| **VLOGA ZA EVIDENCO (označite)** |
| [ ]  A | [ ]  B |
| **VRSTA SUBJEKTA** |
| Univerzitetni inkubator | [ ]   |
| Podjetniški inkubator | [ ]   |
| Tehnološki park | [ ]  |

***Obrazec 2:***

***Izjava o sprejemanju pogojev javnega poziva***

|  |  |
| --- | --- |
| NAZIV PREDLAGATELJA  |  |
| SEDEŽ PREDLAGATELJA |  |
| ODGOVORNA OSEBA PREDLAGATELJA |  |

Izjavljam, da:

1. se strinjam in sprejemam vse pogoje, navedene in zahtevane v tem javnem pozivu,
2. vse kopije dokumentov, ki so priložene tej vlogi, ustrezajo originalom,
3. vse navedbe, ki so podane v tej vlogi, ustrezajo dejanskemu stanju,
4. za navedene podatke, njihovo resničnost in ustreznost fotokopij prevzemam popolno odgovornost,
5. bom SPIRIT pravočasno obvestil o morebitnih spremembah podatkov, navedenih na obrazcih tega javnega poziva.

Kraj in datum:

 Podpis odgovorne osebe:

***Obrazec 3:***

***Izpolnjevanje minimalnih pogojev za vpis / podaljšanje vpisa v evidenco A ali B***

|  |  |  |
| --- | --- | --- |
| **MINIMALNI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Subjekt opravlja dejavnost subjekta inovativnega okolja | **Akt o ustanovitvi** (iz njega mora biti razvidno, da subjekt opravlja dejavnost subjekta inovativnega okolja, saj SKD ne opredeljuje te dejavnosti) |       |
| **Plan dela za naslednjih pet let** |       |
| Subjekt je povezan z inštitucijami znanja, vpisanimi v evidenco pri Javni agenciji za raziskovalno dejavnost RS | **Sklenjene pogodbe o sodelovanju** |       |
| Subjekt ima **vsaj dva** inkubiranca (razen v primeru univerzitetnega inkubatorja) | **Sklenjena pogodba o najemu prostora**, iz katere je razvidno tudi, da inkubiranec deluje in je fizično prisoten v prostorih subjekta |       |
| **Ocena podjetja** na podlagi kriterijev za inkubirano podjetje iz 3. člena Pravilnika |       |
| Subjekt razpolaga s 500 m² bruto poslovnih prostorov | **Izpis iz zemljiške knjige** ali**dolgoročna pogodba o razpolaganju s prostorom** (minimalno za 10 let)  |       |
| **Tloris površin**, iz katerega je razvidna namembnost poslovnih prostorov |       |
| Subjekt ima vzpostavljeno vodstvo subjekta | **Podatki o vodstveni ekipi z navedbo referenc** |       |
| Subjekt ima vzpostavljeno mrežo svetovalcev | **Sklenjene pogodbe** o sodelovanju s strokovnjaki na področjih, povezanih z razvojem in delovanjem podjetij |       |

***Obrazec 4:***

***Izpolnjevanje dodatnih pogojev za vpis / podaljšanje vpisa v evidenco A - za***

***univerzitetni inkubator***

|  |  |  |
| --- | --- | --- |
| **SPLOŠNI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Univerzitetni inkubator deluje kot samostojna pravna oseba in ni le ločena organizacijska enota znotraj univerze ali visokošolskega središča  | Izpis iz sodnega registra (predlagatelju dokazila ni potrebno predložiti, saj bo SPIRIT pridobil dokazilo iz baze AJPES (ePRS))  | / |
| Kot univerzitetni inkubator deluje najmanj dve leti | **Poročila o delu**, iz katerih je razvidno, da je v obdobju dveh let opravljal storitve svetovanja in promocije za študente in podjetniške skupine |       |
| Univerzitetni inkubator je bil v obdobju zadnjih dveh let vključen v ustanovitev **vsaj šestih** podjetij znotraj univerze ali drugih visokošolski organizacij | **Podatki o novonastalih podjetjih** |       |
| **Poslovni načrti novonastalih podjetij** |       |
| Univerzitetni inkubator je povezan z univerzo ali visokošolskim središčem | **Ustanovni akt ali pogodba o ustanovitvi**, iz katere je razvidno, da je soustanovitelj univerzitetnega inkubatorja univerza ali visokošolsko središče, ki svoje programe izvaja na območju, na katerem se inkubator nahaja, ali pa je poslovno sodelovanje določeno s pogodbo |       |
| Kritična masa študentov znaša najmanj 2.000 rednih študentov ali najmanj 4.000 vseh študentov (rednih in izrednih) v gravitacijskem območju univerzitetnega inkubatorja (upoštevajo se študenti, ki študirajo na ustanovah iz prejšnjega pogoja) | **Podatki o številu študentov na gravitacijskem območju** |       |
| Zagotovljeno je sodelovanje predstavnikov univerze in visokih šol v mentorskih in drugih strokovnih funkcijah za podporo podjetnikom in podjetjem v univerzitetnem inkubatorju | **Sklenjene pogodbe, pisma o nameri, skupni projekti** |       |
| Vloga lastnika in upravljavca je jasno opredeljena v smislu zagotavljanja opravljanja dejavnosti univerzitetnega inkubatorja v daljšem časovnem obdobju | **Sklenjena pogodba o sodelovanju**, iz katere je to razvidno  |       |
| **Ustanovni akt**  |       |

|  |  |  |
| --- | --- | --- |
| **INFRASTRUKTURNI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Univerzitetni inkubator razpolaga z minimalno 500 m² bruto poslovnih prostorov, namenjenih izvajanju aktivnosti univerzitetnega inkubatorja | **Izpis iz zemljiške knjige, dolgoročna pogodba o najemu** (minimalno 10 let) |       |
| **Tloris površin**, iz katerega je razvidno, da prostori niso oddani drugim institucijam *(površine, ki jih uporabljate, označite)*  |       |
| Minimalno 65 % zgoraj navedene površine je namenjene delu podjetniških skupin ali podjetij v univerzitetnem inkubatorju | **Tloris objekta z opisom prostora**, ki je namenjen delu podjetniških skupin *(površine, ki jih uporabljate, označite)*  |       |
| Univerzitetni inkubator razpolaga z opremljenostjo, ki omogoča uporabo sodobne informacijsko-komunikacijske opreme in omogoča dostop do interneta | **Popis opreme** |       |
| Univerzitetni inkubator ima urejen dostop do laboratorijske, prototipne ali druge tehnološke opreme fakultet in institutov in drugih razvojnih institucij | **Sklenjene pogodbe o dostopu** |       |

|  |  |  |
| --- | --- | --- |
| **KADROVSKI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Univerzitetni inkubator ima **najmanj tri** **redno zaposlene** s kompetencami za vodenje in razvoj inkubatorja in znanja s področja podjetništva, ustanavljanja in rasti podjetij ter organizacije poslovnih in drugih intelektualnih storitev v univerzitetnem inkubatorju | **Izpolnjen obrazec M1 za vsakega zaposlenega** iz Pravilnika o obrazcih prijav podatkov o pokojninskem in invalidskem ter zdravstvenem zavarovanju, zavarovanju za starševsko varstvo, zavarovanju za primer brezposelnosti in o sklenitvi delovnega razmerja (Uradni list RS, št. 45/2005, 121/2005- popr., 75/2008, 12/2009, 37/2011 (57/2011 popr.); v nadaljnjem besedilu: Obrazec M1) **ali obvestilo o sklenitvi podjemne pogodbe skupaj s pogodbo** |       |
| **Kratek opis kompetenc in znanj vsakega zaposlenega,** iz katerega morajo biti razvidne zahtevane kompetence in znanja |       |
| **Izjava vsakega zaposlenega o doseganju vsaj VII. stopnje izobrazbe in 3 let delovnih izkušenj** |       |
| Univerzitetni inkubator ima povezave z **najmanj tremi** usposobljenimi **svetovalci** s področja podjetništva in rasti podjetij in prenosa invencij na trg | **Sklenjene pogodbe** o sodelovanju s svetovalci na navedenih področjih |       |
| **Navedba vsaj 3 referenc** (pri vsakem svetovalcu)ouspešno izpeljanih projektih |       |
| **Izjava vsakega svetovalca o doseganju vsaj VI. stopnje izobrazbe in 3 let delovnih izkušenj** |       |
| Univerzitetni inkubator ima povezavo s strokovnjaki za zaščito intelektualne lastnine  | **Sklenjene pogodbe** o sodelovanju s svetovalci s področja zaščite intelektualne lastnine |       |
| **Navedba vsaj 3 referenc** (pri vsakem svetovalcu) o uspešno izpeljanih projektih |       |
| **Izjava vsakega svetovalca o doseganju vsaj VI. stopnje izobrazbe in 3 let delovnih izkušenj** |       |

***Obrazec 5:***

***Izpolnjevanje dodatnih pogojev za vpis / podaljšanje vpisa v evidenco A - za***

***podjetniški inkubator***

|  |  |  |
| --- | --- | --- |
| **SPLOŠNI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Podjetniški inkubator deluje že najmanj dve leti | **Iz poslovnih knjig ter sklenjenih pogodb** je razvidno, da je podjetniški inkubator v obdobju dveh let opravljal storitve svetovanja inkubirancem in jim nudil tudi prostorske pogoje |       |
| **Sklenjena pogodba z vsaj dvema inkubirancema**, ki delujeta v podjetniškem inkubatorju najmanj 24 mesecev |       |
| Podjetniški inkubator je bil v obdobju zadnjih dveh let vključen v zagon **vsaj šestih inkubirancev** | **Sklenjena predpogodba ali pismo o nameri o vstopu** v podjetniški inkubator |       |
| **Poslovni načrt inkubiranca**, ki ga je pripravil podjetniški inkubator |       |
| V prostorih podjetniškega inkubatorja deluje **vsaj 10 inkubirancev** | **Sklenjena pogodba o najemu prostora**, iz katere je razvidno tudi, da inkubiranec deluje in je fizično prisoten v prostorih podjetniškega inkubatorja |       |
| **Ocena za vsakega inkubiranca** na podlagi kriterijev za inkubirano podjetje iz 3. člena Pravilnika |       |
| Podjetniški inkubator v obdobju zadnjih dveh let izkazuje rast inkubirancev | **Zbrani podatki** o delovanju vseh inkubirancev | Obrazec 7 |
| **Obrazložitev uspešnosti za kazalce**: število inkubirancev, število zaposlenih, BDV, promet inkubirancev |       |
| Podjetniški inkubator je del obstoječe ali predvidene poslovno-industrijske ali obrtne cone ali tehnološke cone | Opredeljena namembnost izrabe prostora v **prostorskem načrtu** |       |
| Podjetniški inkubator je povezan z institucijami znanja (srednje šole, fakultete in podobno), ki so v bližini  | **Sklenjene pogodbe** o sodelovanju z institucijami znanja  |       |
| **Poročilo** o uspešno izpeljanih skupnih projektih |       |
| Podjetniški inkubator je povezan s podjetji | **Sklenjene pogodbe** o sodelovanju s podjetji |       |
| **Poročilo** o uspešno izpeljanih skupnih projektih |       |
| Podjetniški inkubator sodeluje z drugimi subjekti, ki jih opredeljuje Zakon o podpornem okolju za podjetništvo | **Sklenjene pogodbe** o sodelovanju s subjekti |       |
| **Poročilo** o uspešno izpeljanih skupnih projektih |       |
| Kritična masa prebivalstva v gravitacijskem območju podjetniškega inkubatorja znaša najmanj 25.000 prebivalcev | **Statistični podatki o območju**, na katerem ima podjetniški inkubator svoje prostore |       |
| Kritična masa gospodarskih družb v gravitacijskem območju podjetniškega inkubatorja znaša vsaj 1.000 gospodarskih subjektov  | **Statistični podatki o območju**, na katerem ima podjetniški inkubator svoje prostore |       |
| V lastništvu ali upravljanju podjetniškega inkubatorja je razvidna aktivna vloga lokalnega ali pokrajinskega okolja | **Dokumenti o lastništvu** |       |
| **Dokumenti o članstvu v upravnih oziroma nadzornih odborih** |       |

|  |  |  |
| --- | --- | --- |
| **INFRASTRUKTURNI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Podjetniški inkubator razpolaga z vsaj 2.000 m2 bruto poslovnih prostorov (pisarniški in proizvodni prostori), namenjenih inkubirancem in drugim podjetjem in ima v primeru mrežnih podjetniških inkubatorjev vsaj eno središče z vsaj 1.000 m2 uporabnih površin (pisarniški in proizvodni prostori) | **Izpis iz zemljiške knjige ali pogodba,** na podlagi katere je mogoč vpis v zemljiško knjigo |       |
| **Obrazložitev k bilanci stanja oz. dolgoročna pogodba o razpolaganju s prostorom** v primeru, ko prostori niso v lasti subjekta |       |
| **Tloris poslovnih prostorov** |       |
| Podjetniški inkubator razpolaga z opremljenostjo, ki omogoča uporabo sodobne informacijsko-komunikacijske opreme in omogoča dostop do interneta  | **Popis opreme** |       |

|  |  |  |
| --- | --- | --- |
| **KADROVSKI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Podjetniški inkubator ima najmanj **dva redno zaposlena** v ekvivalentu delovnega časa s kompetencami za vodenje in razvoj podjetniškega inkubatorja  |  **Izpolnjen obrazec M1 za vsakega zaposlenega** iz Pravilnika o obrazcih prijav podatkov o pokojninskem in invalidskem ter zdravstvenem zavarovanju, zavarovanju za starševsko varstvo, zavarovanju za primer brezposelnosti in o sklenitvi delovnega razmerja (Uradni list RS, št. 45/2005, 121/2005- popr., 75/2008, 12/2009, 37/2011 (57/2011 popr.); v nadaljnjem besedilu: Obrazec M1) **ali obvestilo o sklenitvi podjemne pogodbe skupaj s pogodbo** |       |
| **Kratek opis kompetenc in znanj vsakega zaposlenega,** iz katerega morajo biti razvidne zahtevane kompetence in znanja |       |
| **Izjava vsakega zaposlenega o doseganju vsaj VII. stopnje izobrazbe in 3 let delovnih izkušenj** |       |
| Podjetniški inkubator razpolaga **z najmanj dvema** usposobljenima **svetovalcema** s področja razvoja in rasti podjetij in prenosa invencij na trg | **Sklenjene pogodbe** o sodelovanju s svetovalci na navedenih področjih |       |
| **Navedba vsaj 3 referenc** (pri vsakem svetovalcu) o uspešno izpeljanih projektih |       |
| **Izjava vsakega svetovalca o doseganju vsaj VI. stopnje izobrazbe in 3 let delovnih izkušenj** |       |

***Obrazec 6:***

***Izpolnjevanje dodatnih pogojev za vpis / podaljšanje vpisa v evidenco A - za tehnološki park***

|  |  |  |
| --- | --- | --- |
| **SPLOŠNI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Tehnološki park deluje že najmanj dve leti  | **Iz poslovnih knjig ter sklenjenih pogodb** je razvidno, da je tehnološki park v obdobju dveh let opravljal storitve svetovanja inkubiranim podjetjem in jim nudil tudi prostorske pogoje |       |
| **Sklenjena pogodba z dvema inkubirancema**, ki delujeta v tehnološkem parku najmanj 24 mesecev |       |
| Tehnološki park ima **najmanj deset inkubirancev**, ki so inovativna tehnološka podjetja v zgodnji fazi rasti  | **Sklenjena pogodba o najemu prostora**, iz katere je razvidno tudi, da inkubiranec deluje in je fizično prisoten v prostorih tehnološkega parka |       |
| **Ocena podjetja** na podlagi kriterijev inovativnega tehnološkega podjetja iz 3. člena Pravilnika |       |
| Tehnološki park izkazuje rast inkubirancev v obdobju zadnjih dveh let  | **Zbrani podatki** o delovanju vseh inkubirancev | Obrazec 7 |
| **Obrazložitev uspešnosti za kazalce**: število inkubirancev, število zaposlenih, BDV, promet inkubirancev |       |
| Tehnološki park je povezan z univerzami ter visokošolskimi zavodi, ki so v bližini  | **Sklenjena pogodba o sodelovanju** |       |
| **Poročilo** o uspešno izpeljanih skupnih projektih |       |
| Kritična masa prebivalstva znaša najmanj 200.000 prebivalcev v gravitacijskem območju tehnološkega parka  | **Statistični podatki** o območju, na katerem ima tehnološki park svoje prostore |       |
| Kritična masa gospodarskih družb znaša vsaj 5.000 gospodarskih subjektov v gravitacijskem območju tehnološkega parka | **Statistični podatki** o območju, na katerem ima tehnološki park svoje prostore |       |
| Tehnološki park je povezan s podjetji | **Sklenjene pogodbe** o sodelovanju s podjetji |       |
| **Poročilo** o uspešno izpeljanih skupnih projektih |       |

|  |  |  |
| --- | --- | --- |
| **INFRASTRUKTURNI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Tehnološki park razpolaga s 5.000 m² bruto poslovnih prostorov, namenjenih razvojno raziskovalni, prototipni in drugi dejavnosti inkubirancev ter drugih podjetij (ne upoštevajo se druge institucije, subjekti inovativnega okolja, zbornice ipd.) v tehnološkem parku, od katerih je največ 10% namenjenih skupni uporabi | **Izpis iz zemljiške knjige ali pogodba** na podlagi katere je mogoč lastniški vpis v zemljiško knjigo  |       |
| **Obrazložitev k bilanci stanja oz. dolgoročna pogodba o razpolaganju** v primeru, ko prostori niso v lasti subjekta |       |
| **Tloris površin s popisom najemnikov** |       |
| Tehnološki park razpolaga z opremljenostjo, ki omogoča uporabo sodobne informacijsko-komunikacijske opreme in omogoča dostop do interneta  | **Popis opreme** |       |

|  |  |  |
| --- | --- | --- |
| **KADROVSKI POGOJI** | **DOKAZILA, KI JIH JE POTREBNO PREDLOŽITI** | **Navedite številko dokazila** |
| Tehnološki park ima **najmanj tri redno zaposlene**, s kompetencami za vodenje in razvoj tehnološkega parka in znanji s področja podjetništva, ustanavljanja in rasti podjetij ter organizacije poslovnih in drugih intelektualnih storitev v tehnološkem parku | **Izpolnjen obrazec M1 za vsakega zaposlenega** iz Pravilnika o obrazcih prijav podatkov o pokojninskem in invalidskem ter zdravstvenem zavarovanju, zavarovanju za starševsko varstvo, zavarovanju za primer brezposelnosti in o sklenitvi delovnega razmerja (Uradni list RS, št. 45/2005, 121/2005- popr., 75/2008, 12/2009, 37/2011 (57/2011 popr.); v nadaljnjem besedilu: Obrazec M1) **ali obvestilo o sklenitvi podjemne pogodbe skupaj s pogodbo** |       |
| **Kratek opis kompetenc in znanj vsakega zaposlenega** in katerega morajo biti razvidne zahtevane kompetence in znanja |       |
| **Izjava vsakega zaposlenega o doseganju vsaj VII. stopnje izobrazbe in 3 let delovnih izkušenj** |       |
| Tehnološki park ima povezave z **najmanj tremi** usposobljenimi **svetovalci** s področja podjetništva in rasti podjetij in prenosa invencij na trg  | **Sklenjene pogodbe** o sodelovanju s svetovalci na navedenih področjih |       |
| **Navedba vsaj 3 referenc** (pri vsakem svetovalcu) o uspešno izpeljanih projektih |       |
| **Izjava vsakega svetovalca o doseganju vsaj VI. stopnje izobrazbe in 3 let delovnih izkušenj** |       |
| Tehnološki park ima povezave s strokovnjaki za zaščito intelektualne lastnine | **Sklenjene pogodbe** o sodelovanju s svetovalci s področja zaščite intelektualne lastnine |       |
| **Navedba vsaj 3 referenc** (pri vsakem svetovalcu) o uspešno izpeljanih projektih |       |
| **Izjava vsakega svetovalca o doseganju vsaj VI. stopnje izobrazbe in 3 let delovnih izkušenj** |       |

***Obrazec 7:***

***Navodila za izpolnjevanje excelove tabele za dokazovanje rasti inkubirancev***

Obrazec za dokazovanje rasti inkubirancev se odda v excelovi tabeli in mora vsebovati zbrane podatke o delovanju inkubirancev in diplomirancev posameznega subjekta v obdobju 2013- 2015.

Obrazec je obvezna priloga vloge za vpis podjetniškega inkubatorja in tehnološkega parka v evidenco A ter vloge za podaljšanje vpisa podjetniškega inkubatorja in tehnološkega parka v evidenco A.

Obrazec 7 se posreduje v fizični in elektronski obliki (na elektronskem mediju).

**Navodila za izpolnjevanje excelove tabele:**

V tabelo vključite podatke o vseh podjetjih, ki so bila vključena v vaše okolje v obdobju 2013 – 2015. Podatke za celotno obdobje 2013 - 2015 vpišite tudi za podjetja, ki so v tem obdobju izstopila (diplomirala) (primer: podjetje je izstopilo (diplomiralo) tekom leta 2013. V tabelo navedite tudi podatke podjetja za leti 2014 in 2015).

V tabeli so zbrani naslednji podatki o inkubirancih in diplomirancih:

**Naziv podjetja** – vnesete uradni naziv podjetja

**Matična številka podjetja** – vnesite 10 mestno matično številko podjetja

**Datum ustanovitve podjetja** – vnesete datum ustanovitve podjetja (datum vpisa v poslovni register)

**Status podjetja (inkubiranec/diplomiranec)** – navedite eno od možnosti: inkubiranec, diplomiranec

**Datum vstopa v subjekt** - vpišite datum vstopa v subjekt

**Datum izstopa iz subjekta** – vpišite datum izstopa iz subjekta

**Panoga podjetja** – vpišite panogo, v kateri deluje subjekt (navedite oznako panoge A, B, C…)

**Število zaposlenih v letu 2013, 2014, 2015** – vpišite povprečno število zaposlencev na podlagi št. delovnih ur za posamezno leto

**Promet podjetja v letu 2013, 2014, 2015** – vpišite vrednost čistih prihodkov od prodaje za posamezno leto

**BDV podjetja v letu 2013, 2014, 2015** – vpišite BDV podjetja za posamezno leto

Obrazec 7: Obrazec za dokazovanje rasti inkubirancev (excelova tabela)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **NAZIV SUBJEKTA (PREDLAGATELJA):**  |  |  |  |  |  |  |  |  |  |  |  |  |  |  |
| **Zap. št.** | **Naziv podjetja** | **Matična številka podjetja** | **Datum ustanovitve podjetja** | **Status podjetja (inkubiranec / diplomiranec)** | **Datum vstopa v subjekt** | **Datum izstopa iz subjekta**  | **Panoga podjetja** | **Število zaposlenih v letu 2013** | **Število zaposlenih v letu 2014** | **Število zaposlenih v letu 2015** | **Promet v letu 2013** | **Promet v letu 2014** | **Promet v letu 2015** | **BDV v letu 2013** | **BDV v letu 2014** | **BDV v letu 2015** |
|   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |  |   |   |   |   |   |   |   |   |   |
|   |   |   |   |   |   |   |  |   |   |   |   |   |   |   |   |   |
|   |   |   |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |
|   |  |  |   |   |   |   |  |   |   |   |   |   |   |   |   |   |

***Obrazec 8:***

***Obrazec za ovojnico***

|  |  |
| --- | --- |
| Naziv pošiljatelja: |  |
| Naslov pošiljatelja:  |  |

**Ne odpiraj !**

|  |  |
| --- | --- |
| **Oddaja VLOGE** |  |
|  |  |
| **v okviru JAVNEGA POZIVA K VPISU IN PODALJŠANJU VPISA V EVIDENCO SUBJEKTOV INOVATIVNEGA OKOLJA ZA LETO 2016** |  |

|  |  |
| --- | --- |
| Prejemnik: | **Javna agencija Republike Slovenije za spodbujanje podjetništva, internacionalizacije, tujih investicij in tehnologije** |
| Naslov: | Verovškova ulica 60 |
| Poštna številka in pošta: | 1000 Ljubljana |